Read More: ఐపీఎల్‌ 2020లో కొత్త రూల్.. పవర్ ప్లేయర్
రాజస్థాన్ రాయల్స్‌తో జరిగిన మరో మ్యాచ్‌లో చెన్నై సూపర్ కింగ్స్ విజయానికి 3 బంతుల్లో 8 పరుగులు అవసరంకాగా.. ఈ దశలో బెన్‌స్టోక్స్ హై‌ ఫుల్‌టాస్ రూపంలో నోబాల్ విసిరాడు. దీంతో.. బౌలింగ్ ఎండ్‌వైపు ఉన్న అంపైర్ నోబాల్‌గా ప్రకటించాడు. కానీ.. లెగ్ అంపైర్ మాత్రం ఆ బంతి నోబాల్ కాదని తిరస్కరించాడు. దీంతో.. డగౌట్‌లో ఉన్న చెన్నై కెప్టెన్ ధోనీ నిబంధనల్ని అతిక్రమించి మైదానంలోకి వెళ్లి మరీ అంపైర్లతో గొడవపెట్టుకున్నాడు. అప్పట్లో ఇదో పెద్ద వివాదంగా మారిపోగా.. ధోనీకి జరిమానా కూడా పడింది. నోబాల్ గొడవలు ఇవి మచ్చుకు మాత్రమే.. ఇంకా చాలా ఉన్నాయి.
Read More: రనౌట్.. తల బాదుకున్న పాకిస్థాన్ టీ20 కెప్టెన్
ఐపీఎల్ 2019 సీజన్‌లో నోబాల్‌ని గుర్తించడంలో ఫీల్డ్ అంపైర్లు ఎక్కువగా విఫలమవడంతో ఆ సమస్యకి పరిష్కారంపై ఐపీఎల్ గవర్నింగ్ కౌన్సిల్ తాజాగా చర్చించింది. ఈ క్రమంలో నోబాల్‌ని గుర్తించడం కోసమే ఒక అంపైర్ ఉంటే ఎలా ఉంటుంది..? అనే ఆలోచన రావడం.. దానికి అంగీకారం తెలపడం కూడా జరిగిపోయినట్లు తెలుస్తోంది. దీంతో.. ఐపీఎల్ 2020 సీజన్‌లో నోబాల్ అంపైర్ ప్రతి మ్యాచ్‌కీ ఉండనున్నాడు. ఇప్పటికే ఫీల్డ్ అంపైర్లు ఇద్దరు, థర్డ్ అంపైర్, ఫోర్త్ అంపైర్ ఉండగా.. ఈ నోబాల్ అంపైర్‌తో ఆ సంఖ్య ఐదుకి చేరనుంది.
Read More: KXIP కెప్టెన్ అశ్విన్ వేరొక టీమ్‌కి బదిలీ
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.